אחרייך

אחרייך (בערבית: وَرائكِ, ובאנגלית: In Her Footsteps) הוא סרט תיעודי ישראלי בבימויה של רנא אבו פריחה (סרטה הראשון באורך מלא) ובהפקתה של אבתיסאם מראענה (באמצעות חברת ההפקות "אבתיסאם פילמס"), שיצא לאקרנים ביולי 2017.

סרטה הראשון באורך מלא, "אחרייך", אותו ביימה וצילמה, יצא לאקרנים ב-2017. הסרט מתעד את סיפורה של המשפחה, ומלווה את האם שחלתה בסרטן השד ונפטרה, ולא מתאפשר לה להיקבר, כרצונה בעומר, היישוב בו התגוררה במשך כ-20 שנה, לאחר שעברה אליו מתל שבע, על מנת לאפשר למשפחתה חיים טובים יותר.

הסרט צולם במשך שש שנים. הסרט זכה לתמיכה, בין היתר, מ-yes דוקו ומהקרן החדשה לקולנוע וטלוויזיה, וזכה בשני פרסי בימוי ולביקורות אוהדות. הוא הציג בכ-300 מקומות ברחבי ישראל, ונכון ל-2020 עדיין מוצג. הוא הוצג גם בגרמניה.

==תקציר העלילה==
הסרט מתעד את סיפור משפחתה של הבמאית, רנא אבו פריחה. הסרט נפתח ומסתיים לאחר מותה של האם, רודיינא. בסרט משוחזרים אירועים מחייה של המשפחה מאמצע שנות ה-80 של המאה ה-20, כשהאם הייתה נערה צעירה מהכפר ג'ת, במרכז הארץ, והתאהבה בצעיר בדואי מהדרום והחליטה לקשור את חייה איתו, בניגוד לרצון משפחתה. רודיינא, שחיפשה חיים אחרים, עברה יחד עם בעלה ליישוב שלו, תל שבע, שהפך במהרה לכלא בשבילה - כאשר, כפי שהיא מספרת, נשים אינן יכולות לצאת לקניות ללא ליווי, אפילו במכולת השכונתית. בעקבות רצונה של רודיינא, עזבו השניים עם חמשת ילדיהם הקטנים את ביתם בתל שבע ליישוב היהודי עומר הסמוך (הנמצא בדירוג הגבוה ביותר במדד הכלכלי-החברתי של יישובים שמפרסמת הלשכה המרכזית לסטטיסטיקה, לעומת תל-שבע, שנמצאת בדירוג הנמוך ביותר במדד), במטרה לאפשר לילדיה עתיד טוב יותר, ובמיוחד לתת חינוך טוב יותר לבנותיה. ילדי המשפחה גדלו כישראלים לכל דבר, דיברו עברית, והיו מוקפים בחברים יהודיים, רחוקים מהתרבות הערבית שבה גדלו הוריהם.
 הכל השתנה כשהאם, עמוד התווך של הבית, חלתה בסרטן השד. על ערש הדווי, מבקשת האם להיקבר בעומר, היישוב שבו היא גרה במשך כ־20 שנה, ונתקלת בביורוקרטיה הדתית שאינה מאפשרת ללא־יהודים להיקבר בבית העלמין המקומי. ילדיה מעדיפים לקבור אותה בבוא היום בג'ת, מקום הולדתה, ואילו בעלה, עודה, רוצה לקבור אותה בתל שבע, מקום הולדתו. לאחר מותה של האם, שאספה סביבה את בני המשפחה, כל דמות פונה לדרכה.

==פרסים והוקרה==
* פרס ון-ליר לבימוי לסרט תיעודי בפסטיבל הקולנוע ירושלים 2017
* פרס הבימוי בפסטיבל הסרטים היהודיים בברלין וברנדנבורג 2018
* פרס שולמית אלוני ליצירה ערבית-עברית 2018
* מועמד לפרס אופיר לשנת 2018 בקטגוריית סרטים תיעודיים.

==קישורים חיצוניים==

* [http://nfct.org.il/blog/movies/אחרייך-وَراءكِ אודות הסרט "אחרייך"], באתר הקרן החדשה לקולנוע וטלוויזיה
* [https://www.ghfilmcentre.org/en/films/420 אודות הסרט "אחרייך"] , באתר גרין האוס 
* [https://www.youtube.com/watch?v=IWnm_cNiTXQ הטריילר של הסרט "אחרייך"], ב-yes דוקו, באתר יוטיוב

;ראיונות עם הבמאית, רנא אבו פריחה
* [https://www.facebook.com/LondonKirsh10/videos/1442000305855296 ריאיון עם רנא אבו פריחה], בתוכנית לונדון וקירשנבאום, בעמוד הפייסבוק של התוכנית, 11 בספטמבר 2017
* אילנה דיין, [https://glz.co.il/גלצ/תוכניות/אילנה-דיין/אילנה-דיין14-09-2017-0801/רנא-במסע-לקבורת-אמה-לא-אמרו-לנו-מדוע-אי-אפשר-לקבור-אותה-בעומר רנא במסע לקבורת אמה: "לא אמרו לנו מדוע אי אפשר לקבור אותה בעומר"], באתר גלי צה"ל, 14 בספטמבר 2017
* 
* גל גבאי, [https://www.youtube.com/watch?v=BCFQtcz32-4&feature=youtu.be&t=10m16s ריאיון עם רנא אבו פריחה], בתוכנית "עושים סדר חדש", בטלוויזיה החינוכית, באתר יוטיוב, 18 בנובמבר 2017
* [https://www.youtube.com/watch?v=6yxg1LthgKs ריאיון עם רנא אבו פריחה], בתוכנית חוצה ישראל עם קובי מידן, בטלוויזיה החינוכית, באתר יוטיוב, 19 בנובמבר 2017
* רג'אא נאטור, [http://politicallycorret.co.il/8923-2 אני ניצחתי ואמי ניצחה!], באתר "פוליטיקלי קוראת", 5 במרץ 2018

;ביקורות וסקירות
* 
* 
* 
* [http://blog.yes.co.il/yes-doco/אחרייך-הסיפור-שמאחורי-הסרט-המרגש/ "אחרייך": הסיפור שמאחורי הסרט המרגש], בבלוג של yes, 14 בספטמבר 2017
* דודו ישורון, [http://cafe.themarker.com/review/3401139 הולכת שבי אחריה], באתר קפה דהמרקר, 22 בספטמבר 2017
* עופרה עופר אורן, [https://ofra-offer-oren.com/2017/09/27/רנא-אבו-פריחהאחרייך-האומנם-אין-כמו-בי/ רנא אבו פריחה,"אחרייך": האומנם "אין כמו בישראל"?], בבלוג של עופרה עופר אורן, 27 בספטמבר 2017
* 
* 
* רג'אא נאטור, [https://mekomit.co.il/הסרט-אחרייך-מאתגר-את-השיח-הפנים-פלסטינ/ "אחרייך" מאתגר את השיח הפלסטיני מהמקום הכי לא צפוי], באתר שיחה מקומית, 26 בפברואר 2018
* YVETTE NAHMIA-MESSINAS. [http://www.jpost.com/Blogs/My-JerusalemA-Cooperation-Hub/On-Uprooting-and-Re-Rooting-of-Human-Roots-In-Her-Footsteps-502282 On Uprooting and Re-Rooting of Human Roots, In Her Footsteps], The Jerusalem Post, 13/8/2017 

==הערות שוליים==

קטגוריה:סרטי 2017
קטגוריה:סרטים תיעודיים ישראליים
קטגוריה:פמיניזם בקולנוע
קטגוריה:סרטים על משפחות
קטגוריה:סרטים העוסקים בגזע ומוצא אתני
קטגוריה:סרטים בעברית
קטגוריה:סרטים בערבית
קטגוריה:סרטים ישראליים משנת 2017